Kejutan berdarah

Kejutan berdarah atau kejutan hemoraj ialah sejenis renjatan hipovolemia yang berlaku akibat kehilangan darah. Gejala awal mungkin termasuk kadar degupan jantung yang tinggi dan tekanan nadi yang berkurangan. Dengan kehilangan darah selanjutnya, kebimbangan, kesejukan lengan dan kaki, kekurangan kesedaran mental dan tekanan darah rendah mungkin berlaku. Antara komplikasi yang mungkin berlaku termasuklah hipotermia, masalah pembekuan darah, dan sindrom disfungsi berbilang organ.

Antara beberapa punca kehilangan darah mungkin termasuk trauma, pendarahan gastrousus, bersalin, kehamilan luar rahim dan masalah saluran darah yang tersembunyi. Pendarahan mungkin berlaku di dalam atau di permukaan badan. Kehilangan darah yang ketara boleh berlaku di dalam kawasan perut, dada dan retroperitoneum. Mekanisme asas kejutan berdarah melibatkan aliran darah ke tisu badanyang tidak mencukupi. Indeks kejutan (denyut jantung/tekanan darah sistolik) lebih daripada 1 boleh memberi indikasi mengenai pesakit yang mana satu yang lebih berkemungkinan memerlukan pemindahan darah. Ultrabunyi di jabatan kecemasan hospital mungkin berguna untuk menentukan kedudukan yang berlakunya kehilangan darah.

Pengurusan pada peringkat permulaan adalah berdasarkan ATLS. Rawatan utama adalah dengan menghentikan punca pendarahan. Hal ini mungkin termasuk memberi tekanan langsung ke atas luka atau penggunaan tornikuet untuk menghentikan kelukaan. Antara beberapa langkah lain boleh digunakan termasuklah penggunaan asid traneksamik, penggunaan produk darah dan pengurusan suhu. Bagi pesakit yang tidak mengalami kecederaan kepala, tekanan darah mungkin dibenarkan untuk kekal rendah sehingga pembedahan boleh dilakukan. Kejutan hemoraj merupakan sesuatu yang agak biasa berlaku. Kira-kira separuh daripada kematian akibat trauma adalah disebabkan oleh pendarahan, dan pendarahan ini juga kekal sebagai punca utama kematian berkaitan trauma yang boleh dicegah. Risiko kematian atau hasil yang buruk akibat kejutan berdarah adalah tinggi.

 Rujukan 

Kategori:WPPER